Pakikibakang Espiritual © Conrad Jun Tolosa Revised March 7, 2021 Part Three: Unawain ang Battle Ground Nagtagumpay ang 300 na sundalo ni Gideon laban sa napakaraming kawal ng mga Midianites sapagkat kasangga nila ang Panginoong Diyos. Dahil sa pagkalito, nagpatayan ang kanilang mga kaaway. Sa labanang ito mayroong mahahalagang bagay na dapat matutuhan kaugnay sa pakikibakang espiritual. Una na rito ang katotohanang nasasa kamay ng Diyos ang tagumpay. Ikalawa ang pagsasagawa ng paghahandang tinagubilin ng Diyos. Kung saang dako ng battle field pupuwesto ang mga sundalo, ang paghihip ng trumpeta, ang pagtataas ng sulo at pagsigaw sa takdang sandali ng mga sundalo ni Gideon - ang lahat ng ito - ay kasama sa stratehiyang ihinanda ng Diyos para sa kanila. Sigurado ang tagumpay kapag ang pakikibaka ay isasagawa ayon sa plano ng Diyos. Ang battle ground ng spiritual warfare na hinaharap ng mananampalataya sa araw-araw ay ang kanyang isipan. Ang paggalaw, ang pamumuhay ng tao ay nanggagaling sa dikta ng kanyang mga pinahahalagahan sa buhay na nagmumula naman sa kanyang mga pinaniniwalaan. Nagtagumpay ang hukbo ni Gideon sapagkat naniwala siya at ang kanyang mga sundalo na ang Panginnong Diyos ay kasama nila sa laban. Sapagkat pinaniniwalaan nila ang salita ng Diyos, naging mahalaga sa kanila na sundin ang Kanyang mga pinag-uutos hingil sa paghahanda sa nalalapit na labanan. Ang bawat aksyon na ginawa ng mga sundalo ay naayon sa kanilang ginawang paghahanda. Sa ating panahon, ang labanan sa isipan ng mananampalataya ay hindi madali unawain. Kung ano ang dapat paniwalaan ay nangangailangan ng malalim at seryosong pag-aaral sapagkat ito ay may kinalalaman sa pagwawari kung ang isang bagay ay naaayon sa katotohanan ng salita ng Diyos o ito ay salungat o kaya naman ay hawig lamang sa katotohanan. Ang isang mabisang tactica ng kaaway ay ang paggamit ng mga huwad na mga guro o propeta na magpapanggap na sugo ng Diyos. Ang mga ito ang nagbabalasa ng salita ng Diyos upang palabasin ang mga katuruan na hindi naman nakabase sa katotohanan. Alam ni Satanas na kung hindi sa katotohanan nakatayo ang mga pinaniniwalaan ng isang mananampalataya siguradong mapapabagsak niya ang moralidad ng taong ito. Ito ang sinasabi ni Apostol Pablo sa Romans 12:1-2: Pinamamanhikan ko sa inyo, mga kapatid, sa pamamagitan ng kaawaan ng Diyos, na ihain ninyo ang inyong mga katawan na isang buhay na handog, banal at kalugod-lugod sa Diyos, na inyong makatuwirang paglilingkod. At huwag na kayong makiayon sa sanlibutang ito, bagkus ay magbago kayo Philippine Biblical Worldview Foundation, Inc 1
sa pamamagitan ng pagtatama ng inyong isip, upang mapatunayan ninyo kung ano ang mabuti at katanggap-tanggap at sakdal na kalooban ng Diyos. Totoo na nararapat na itama ang mga laman ng ating isipan na nagmumula sa katuruan ng mundo sapagkat walang sang-ayon sa salita ng Diyos ang taglay ng mga katuruang ito. Ang mga prinsipyo ng buhay na ating pinaniniwalaan bago tayo nakaranas ng pagkabuhay muli ay nagmula lahat sa mundo. Hindi katanggap-tanggap sa isipan ng di- mananampalataya ang mga katuruan ng Bibliya. Subalit dahil sa kapanganakang muli, ang mananampalataya ay nagkakaroon ng bagong puso na may taglay na kaisipan na may pagkauhaw sa salita ng Diyos. Ang malalim at seryosong pag-aaral ng Bibliya ang makapagtatama ng mga maling katuruan na laman ng ating isipan. Dito sa ating isipan nagaganap ang init ng labanan ng katotohanan laban sa kasinungalingan, ng mabuti laban sa masama at tama laban sa mali. © Revised March 7, 2021 Conrad Jun Tolosa All rights reserved. No part of this material may be reproduced, stored in a retrieval system, or transmitted in any form or by any means except for brief quotations for the purpose of review or comments, without the prior permission of the publisher, Philippine Biblical Worldview Foundation, Inc. Philippine Biblical Worldview Foundation, Inc 2